Úradný vestník L 298 , 03/12/1993 S. 0045 - 0055

Fínske špeciálne vydanie: Kapitola 3 Zväzok 53 S. 0219

Švédske špeciálne vydanie: Kapitola 3 Zväzok 53 S. 0219



Rozhodnutie Komisie z 20. októbra 1993 o zavedení identifikačného sprievodného dokladu (pasu) pre registrované kone (93/623/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 90/427/EHS z 26. júna 1990 o zootechnických a genealogických podmienkach, podľa ktorých sa riadi obchod s koňmi [1] v rámci spoločenstva, a konkrétne prvý pododsek jej článku 8 (1), keďže identifikačný doklad sprevádzajúci registrované kone musí umožniť určenie pôvodu zvierat a musí obsahovať všetky podrobnosti o rodokmeni koní; keďže 26. júna 1990 Komisia prijala smernicu 90/426/EHS o zdravotných podmienkach zvierat, ktoré platia pre pohyb a dovoz koní [2] z tretích krajín, naposledy zmenenú a doplnenú smernicou 92/36/EHS [3], keďže v súlade s tou smernicou sa na dovoz registrovaných koní navrhli zvláštne zdravotné osvedčenia; keďže také osvedčenia sa vzťahujú na identifikačný doklad (pas); keďže podľa smernice 90/426/EHS má identifikačný doklad vydať chovateľská organizácia alebo iný kompetentný orgán z krajiny pôvodu zvieraťa, ktorý zodpovedá za plemennú knihu alebo register na konkrétne plemeno koní alebo každá medzinárodná organizácia, ktorá má na starosti pretekárske kone; keďže identifikačný doklad musí obsahovať isté informácie o zdraví a záruku zdravotného stavu koní; keďže bude potrebné zabezpečiť identifikáciu registrovaných koní a aby boli k dispozícii všetky potrebné informácie o ich zdraví, najmä o očkovaniach a laboratórnych vyšetreniach, mal by sa zaviesť identifikačný doklad; keďže opatrenia, ktoré uvádza toto rozhodnutie, sa zhodujú s posudkom Stáleho výboru pre zootechniku, ROZHODLA TAKTO: Článok 1 Identifikačné doklady sprevádzajúce registrované kone musia spĺňať opatrenia uvedené v prílohe. Článok 2 Identifikačné doklady uvedené v článku 1: - môžu sprevádzať registrované kone narodené pred 1. januárom 1998, - musia sprevádzať registrované kone narodené 1. januára 1998 alebo neskôr. Článok 3 Toto rozhodnutie je adresované členským štátom. V Bruseli 20. októbra 1993 Za Komisiu René Steichen člen Komisie [1] Ú. v. ES L 224, 18.8.1990, s. 55. [2] Ú. v. ES L 224, 18.8.1990, s. 42. [3] Ú. v. ES L 157, 10.6.1992, s. 28. -------------------------------------------------- PRÍLOHA IDENTIFIKAČNÝ DOKLAD PRE REGISTROVANÉ KONE PAS Všeobecné pokyny I. Pasy musia obsahovať všetky pokyny potrebné na ich použitie a podrobnosti o príslušnom orgáne, ktorý ich vydal. II. Informácie uvedené v pasoch A. Pasy musia obsahovať nasledujúce informácie: 1. Časť I: Vlastník Musí byť uvedené meno vlastníka alebo jeho agenta. 2. Časti II a III: Identifikácia Koňa musí identifikovať kompetentný orgán 3. Časť IV: Záznam o kontrolách totožnosti V každom prípade, keď to stanovuje zákon a predpisy, musí kompetentný orgán zaznamenať kontrolu totožnosti koňa. 4. Časti V a VI: Záznam o očkovaní Všetky očkovania musia byť zaznamenané v časti V (iba chrípka koní) a časti VI (všetky iné očkovania). 5. Časť VII: Laboratórne testy Musia byť zaznamenané výsledky všetkých testov vykonaných na prenosné choroby. B. Pasy môžu obsahovať nasledujúce informácie: Časť VIII: základné zdravotné požiadavky Časť VIII uvádza Vymenúva choroby, ktoré musia byť zaznamenané v zdravotnom osvedčení. +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ Maladies don't l'inclusion dans le certificat zoosanitaire joint au passeport doit être envisagéeDiseases for which an endorsement must be made on the health certificate attached to the passportChoroby, na ktoré sa vystaví zvláštne a potvrdené zdravotné osvedčenie priložené k pasu 1. Peste équineAfrican horse sicknessAfrický mor koní 2. Stomatite vésiculeusevesicular stomatisisVezikulárna stomatitída 3. DourinedourineŽrebčia nákaza 4. MorveglandersSopľavka 5. Encéphalomyélites équines (tous types)equine encephalomyelitis (all types)Encefalomyelitída koní (všetky typy) 6. Anémie infectieuseinfectious anaemiaInfekčná anémia 7. RagerabiesBesnota 8. Fièvre charbonneuseanthraxAntrax --------------------------------------------------